Diplómatar starfa innan utanríkisþjónustu sem fulltrúar Íslands erlendis . Helsta hlutverk þeirra felst í að gæta hagsmuna Íslands og stuðla að góðum tengslum á milli Íslands og annarra ríkja . Í starfi sem diplómati má reikna með að flytjast á milli landa einhvern tímann á starfsferlinum og er starfið því hentugast fyrir fólk sem líkar að ferðast , ræður við fjölbreytt hversdagslíf og kann vel við að hitta og kynnast nýju fólki . aðstoða íslenska borgara erlendis útgáfa pappíra á borð við vegabréfsáritanir skýrslugerð fyrir utanríkisráðuneytið um ástandið í viðkomandi landi aðstoða íslensk fyrirtæki við að koma sér fyrir í viðkomandi landi auðvelda menningarsamskipti Íslands og erlendra ríkja Íslenskir diplómatar starfa á 22 sendiskrifstofum í 17 löndum en þar af eru 15 sendiráð . Diplómatískir fulltrúar geta borið starfsheiti á borð við sendiherra , sendifulltrúa , sendierindreka , ræðismann og sendiráðsritara . Hvernig verð ég ? Utanríkisráðuneytið auglýsir annars slagið eftir nemum í starfsþjálfun sem tekur um sex mánuði og er markmiðið að gefa ungu fólki færi á að kynnast störfum innan utanríkisþjónustunnar . Gerðar eru kröfur um B.A. / B.S. gráðu eða samsvarandi nám að lágmarki auk þess sem krafist er góðrar kunnáttu í íslensku , ensku og Norðurlandamáli . Ráðuneytið býður einnig upp á sérstakt starfsnám fyrir nemendur í Háskóla Íslands , Háskólanum í Reykjavík og Háskólanum á Akureyri . Sjá nánar hér . Hæfnikröfur Diplómatar þurfa að búa yfir góðri samskiptahæfni og eiga gott með að vera í tengslum við fólk með ólíkan bakgrunn . Góð tungumálakunnátta er mikilvæg , sér í lagi í ensku og helst einnig tungumáli viðkomandi lands . Diplómati er andlit Íslands út á við og þarf því að búa yfir almennum mannkostum á borð við kurteisi og þolinmæði ásamt því að halda ákveðnar starfsvenjur í heiðri . Þar sem diplómatar eru í samskiptum við fulltrúa annarra ríkja í vinnunni , er einnig nauðsynlegt að þekkja almennt til heimspólitíkur og samfélagsmála , sérstaklega í tengslum við landið sem starfað er í .